****

**VODIČ ZA GRAĐANE : PRORAČUN U MALOM ZA 2021.GODINU**

**OPĆINA VINICA**

Vodič za građane **PRORAČUN U MALOM** sažetak je Proračuna Općine Vinica koji na razumljiv način predstavlja planove, aktivnosti i projekte Općine Vinica u idućoj godini koji će se financirati iz proračunskog novca u narednom razdoblju.

**ŠTO JE PRORAČUN?**

Proračun je akt kojim se procjenjuju prihodi i primici te utvrđuju rashodi i izdaci jedinice lokalne samouprave .

Proračun se donosi za jednu proračunsku godinu , a proračunska godina je razdoblje koje traje 12 mjeseci : počinje 01. siječnja, a završava 31. prosinca.

Proračun mora biti uravnotežen što znači da ukupni prihodi i primici pokrivaju ukupne rashode i izdatke.

Ako se tijekom proračunske godine zbog nekih izvanrednih nepredviđenih okolnosti , povećaju rashodi i izdaci ili smanje prihodi i primici, proračun se mora uravnotežiti pronalaženjem novih prihoda i primitaka odnosno smanjenjem predviđenih rashoda i izdataka . Uravnoteženje proračuna provodi se izmjenama i dopunama proračuna unutar tekuće godine.

Proračun čini Opći dio, koji se sastoji od Računa prihoda i rashoda i Računa financiranja, Posebni dio, koji sadrži Plan rashoda i izdataka sadržanih po vrstama , raspoređenih na razini upravnih odjela u programe koji se sastoje od aktivnosti i projekata, i Plan razvojnih programa koji sadrži ciljeve i prioritete razvoja za iduće tri godine.

Proračun se priprema u skladu sa Smjernicama Vlade RH i Uputama Ministarstva financija o makroeekonomskim pokazateljima za predstojeće razdoblje na temelju kojih Općina kreira svoju razvojnu politiku. Ukupan iznos proračuna ovisi o dosta faktora, prije svega o dostattnosti financijskih sredstava za zadovoljenje svih potreba proračunskih korisnika.

Proračun donosi predstavničko tijelo odnosno Općinsko vijeće Općine Vinica u skladu s odredbama Zakona o proračunu, a mora se donijeti najkasnije do kraja tekuće godine za iduću godinu. Prijedlog proračuna utvrđuje Općinski načelnik te ga dostavlja Općinskom vijeću na usvajanje do 15. studenog.

**ŠTO SVE ČINI PRIHODE I PRIMITKE PRORAČUNA ?**

|  |
| --- |
| **PRIHODI POSLOVANJA 20.159.935,00** |
| **Prihodi od poreza** | **5.531.000,00** |
|  Porez i prirez na dohodak | 5.230.000,00 |
|  Porezi na imovinu | 225.000,00 |
|  Porezi na robu i usluge | 76.000,00 |
| **Pomoći iz inozemstva i od subjekata unutar općeg proračuna** | **11.713.335,00** |
|  Pomoći proračunu iz drugih proračuna  | 10.568.835,00 |
|  Pomoći od ostalih subjekata unutar općeg  proračuna | 882.500,00 |
|  Pomoći proračunskim korisnicima iz proračuna  koji im nije nadležan | 10.000,00 |
|  Pomoći iz državnog proračuna temeljem  prijenosa EU sredstava  | 252.000,00 |
| **Prihodi od imovine** | **367.600,00** |
|  Prihodi od financijske imovine | 10.000,00 |
|  Prihodi od nefinancijske imovine | 357.600,00 |
| **Prihodi od upravnih i administrativnih pristojbi, pristojbi po posebnim propisima i naknada** | **1.508.000,00** |
|  Upravne i administrativne pristojbe | 2.000,00 |
|  Prihodi po posebnim propisima | 921.000,00 |
|  Komunalni doprinosi i naknade  | 585.000,00 |
| **Prihodi od prodaje proizvoda i robe te pruženih****usluga i prihodi od donacija**  | **95.000,00** |
|  Prihodi od prodaje proizvoda i robe te pruženih  usluga | 90.000,00 |
|  Donacije od pravnih i fizičkih osoba izvan  općeg proračuna  | 5.000,00 |
| **Prihodi iz proračuna** | **940.000,00** |
| Prihodi iz proračuna za financiranje redovite  djelatnosti proračunskih korisnika  | 940.000,00 |
| **Kazne, upravne mjere i ostali prihodi**  | **5.000,00** |
| Kazne i upravne mjere  | 5.000,00 |
| **PRIHODI OD PRODAJE NEFINANCIJSKE IMOVINE** | **425.000,00** |
| **Prihodi od prodaje neproizvodne dugotrajne imovine**  | **100.000,00** |
|  Prihodi od prodaje materijalne imovine –  prirodnih bogatstava  | 100.000,00 |
|  **Prihodi od prodaje proizvedene dugotrajne**  **imovine**  | **325.000,00** |
| Prihodi od prodaje građevinskih objekata  | 325.000,00 |

PRIHODI PRORAČUNA OPĆINE VINICA ZA 2021. GODINU

**U K U P N I P R I H O D I : 20.584,935,00 kuna**

**RASHODI I IZDACI PRORAČUNA**

**RASHODI I IZDACI PRORAČUNA OPĆINE VINICA ZA 2021. GODINU**

|  |
| --- |
| **RASHODI POSLOVANJA 20.584.935,00** |
| **Jedinstveni upravni odjel** |  **3.607.580,00** |
|  Rashodi za zaposlene |  1.301.500,00  |
|  Materijalni rashodi  |  1.328.080,00 |
|  Financijski rashodi |  39.000,00 |
|  Subvencije poljoprivrednicima , OPG  gospodarstvima i obrtnicima  |  271.000,00  |
|  Naknade građanima i kućanstvima |  240.000,00  |
|  Kapitalne donacije građanima i kućanstvima  | 350.000,00 |
|  Rashodi za nabavu nefinancijske imovine  |  78.000,00 |
| **Predstavnička i izvršna tijela** |  **274.664,00** |
|  Općinsko vijeće i odbori |  50.000,00 |
|  Proračunska pričuva |  224.664,00  |
| **Komunalna djelatnost** |  **5.595.000,00**  |
|  Rashodi za materijal i energiju - električna energija javna rasvjeta  |  100.000,00 |
|  Rashodi za usluge \* tekuće i investicijsko održavanje i dr. usluge  - *javna rasvjeta 2.000,00* *- kanali i grabe 50.000,00* *- nerazvrstane ceste 50.000,00*  *- oborinske vode 500.000,00* *- sanacija klizišta 450.000,00* *- čišćenje snijega 80.000,00* *- poljski putevi 150.000,00* *- sanacija divljih deponija smeća 100.000,00* *- ostale usluge 100.000,00* *- prikupljanje i odvoz otpadnih 40.000,00* *pelena* *- nadzorni organi 50.000,00*  |  1.572.000,00  |
|  Kapitalne pomoći trgovačkim društvima u  Javnom sektoru  *- izgradnja vodovodne mreže 10.000,00* *- izgradnja kanalizacijske mreže 500.000,00*  |  510.000,00 |
| Rashodi za usluge tekućeg i inv. održavanja *- najam LED RASVJETE*  *203.000,00* Rashodi za nabavu nefinancijske imovine  *- modernizacija nerazvrstanih 600.000,00* *cesta**- izgradnja autobusnog stajališta 10.000,00**- ostali građevinski objekti* *- SPORTSKI CENTAR 2.500.000,00*  *- ostali nespomenuti građevinski*  *objekti 100.000,00*   |  3.413.000,00   |
| **Stambena djelatnost** |  **5.635.000,00** |
| Materijalni rashodi |  89.000,00 |
|   |   |
| Rashodi za nabavu nefinancijske imovine*- građevinski objekti 50.000,00* *- dodatna ulaganja na zaštićenim* *objektima - kurija Patačić 2.136.000,00* *- rekonstrukcija vatrogasnog 2.342.917,00* *doma u Vinici* *- dodatna ulaganja na općinskim 200.000,00*  *objektima**- ulaganja na ostalim* *građevinskim 660.000,00* *objektima- ENERGETSKA OBNOVA* *VATROGASNOG DOMA U G. LADANJU*  |  5.546.000,00 |
| **Prostorno planiranje i zaštita okoliša** |  **1.270.835,00** |
|  Materijalni rashodi | 960.835,00 |
|  Rashodi za nabavu nefinancijske imovine  |  310.000,00 |
| **Vatrogastvo i sigurnost** |  **249.656,00** |
| **Kultura** |  **100.000,00** |
| **Šport** |  **100.000,00** |
| **Predškolski odgoj***- prijenosi proračunskim korisnicima 940.000,00* *za financiranje poslovanja DV VINICA**- sufinan. ekonomske cijene*  *ostalih vrtića 45.000,00**- sufinanciranje programa 10.000,00* *predškolskog odgoja* |  **995.000,00** |
| **Osnovno obrazovanje** |  **339.000,00**  |
| **Srednješkolsko obrazovanje** |  **50.000,00** |
| **Visokoškolsko obrazovanje** |  **265.000,00**  |
| **Socijalna skrb** |  **160.000,00**  |
| **Dječji vrtić Vinica – proračun**  | **1.778.000,00** |
| **Ostali korisnici** |  **165.200,00**  |

 **U K U P N O R A S H O D I I I Z D A C I : 20.584.935,00 kuna**

|  |  |
| --- | --- |
| **UKUPNO PRIHODI**  |  **20.584.935,00**  |
| **VIŠAK PRIHODA IZ PRETHODNIH GODINA** |  **0,00** |
| **SVEUKUPNO PRIHODI** |  **20.584.935,00** |
| **UKUPNO RSHODI IZDACI** |  **20.584.935,00** |
| **VIŠAK/MANJAK + NETO FINANCIRANJE** |  **0,00** |

**ZA ŠTO SE TROŠI NOVAC IZ PRORAČUNA ?**

**JEDINSTVENI UPRAVNI ODJEL**

Za obavljanje poslova iz samopuravnog djeokruga Općine te obavljanje poslova državne uprave prenijetih na općine ustrojen je Jedinstveni upravni odjel. Rashodi redovne djelatnosti Jedinstvenog upravnog odjela odnose se na rashode za zaposlene, rashode za materijal i energiju, materijalne i financijske rashode, subvencije poljoprivrednicima gospodarstvenicima i obrtnicima, naknade građanima i kućanstvima i rashode za nabavu nefinancijske imovine.

**PREDSTAVNIČKA I IZVRŠNA TIJELA**

Općinsko vijeće Općine Vinica predstavničko je tijelo građana, ima 13 članova i nadležno je za donošenje odluka i akata u okviru prava i dužnosti Općine te obavlja i druge poslove u skladu s Ustavom, zakonom i Statutom.

Rashodi Predstavničkih i izvršnih tijela odnoe se na rashode za Općinsko vijeće, odbore i ostala radna tijela i proračunsku pričuvu.

**ODRŽAVANJE KOMUNALNE INFRASTRUKTURE**

Rashodi održavanja komunalne infrastrukture obuhvaćaju rashode za materijal i energiju te rashode tekućih i investicijskih održavanja javne rasvjete, kanala i graba, nerazvrstanih cesta, sanacija klizišta, oborinskih voda, čiščenja snijega, poljskih puteva i slično, kapitalne pomoći trgovačkim društvima u javnom sektoru (izgradnja vodovodne mreže, kanalizacije i sl.) i rashode za nabavu nefinancijske imovine (modernizacija nerazvstanih cesta te ostalih građevinskih objekata).

**STAMBENA DJELATNOST**

Rashodima stambene djelatnosti obuhvaćeni su materijalni rashodi, rashodi za nabavu nefinancijske imovine (dodatna ulaganja na zaštićenim objektima npr. kuriji Patačić i općinskim objektima, rekonstrukcija vatrogasnog doma u Vinici, ulaganja na ostalim građevinskim objektima i sl.)

**PROSTORNO PLANIRANJE I ZAŠTITA OKOLIŠA**

Rashodi prostornog planiranja i zaštite okoliša se odnose na materijalne rashode (održavanje kulturnih spomenika, održavanje zelenih površina, sanacija divljih dponija i sl.) i rashode za nabavu nefinancijske imovine (kupnja zemljišta, ograda donjeg dijelu groblja, tribine na nogometnom igralištu, dječja igrališta i sl.)

**VATROGASTVO I SIGURNOST** obuhvaća rashode vezane uz financiranje Vatrogasne zajednice te civilne zaštite utvrđene propisima

**KULTURA**

Rashodima za kulturu obuhvaćeni su rashodi organiziranja raznih priredbi, sufinanciranja rada i projekata udruga koje djeluju u oblasti kulture i sl.

**ŠPORT** Rashodi za Šport uključuju sufinanciranje rada i projekata športskih udruga koje djeluju na području Općine te izgradnju tribina na nogometnom igralištu.

**PREDŠKOLSKI ODGOJ**

Rashodi Predškolskog odgoja odnose se na rashode za sufinaciranje ekonomske cijene skrbi o djeci u dječjim vrtićima i programa tzv.“male škole“.

**OSNOVNO OBRAZOVANJE**

Rashodi Osnovnog obrazovanja odnose se na rashode za nabavu radnih bilježnica i likovnih mapa za sve učenike, sufinanciranje natjecanja u znanju te ostalih školskih aktivnosti, rashode za nabavu prigodnih nagrada najuspješnjim učenicima kao i financijske pomoći školi za nabavu potrebne opreme.

**SREDNJEŠKOLSKO OBRAZOVANJE**

Rashodima Srednjškolskog obrazovanja obuhvaćeni su rashodi za sufinanciranje autobusnog prjevoza učenicima srednjih škola te novčane potpore za učenike koji se školuju za deficitarna zanimanja .

**VISOKOŠKOLSKO OBRAZOVANJE**

Visokoškolsko obrazovanje uključuje rashode za potpore studentima te nagrade najuspješnijim studentima.

**SOCIJALNA SKRB**

Rashodi unutar Socijalne skrbi odnose se na osiguranje ogrjeva korisnicima zajamčene minimalne naknade, podmirivanje troškova stanovanja, jednokratne novčane pomoći i sl.

**DJEČJI VRTIĆ VINICA**

Općina Vinica ima jednog proračunskog korisnika, a to je Javna ustanova – Dječji vrtić Vinica. Prihodi vrtića sastoje se od financiranja ekonomske cijene roditelja u iznosu od 50% cijene, dok preostali 50% ekonomske cijene financira Općina. Rashodima su obuhvaćeni uobičajeni troškovi vezani uz rad vrtića kao što su plaće 14 zaposlenika, materijalni rashodi, energija, namirnice, i dr. troškovi.